ആക്ഷന് ഹീറോ ബാബു ആന്റണിയുടെ സാന്റാ മരിയ ഫസ്റ്റ് ലുക്ക് ടൈറ്റില് പോസ്റ്റര് ശ്രദ്ധേയമാവുന്നു സാന്റാ മരിയ News18 Malayalam Last Updated : September 14, 2021, 14:43 IST Share this: മലയാളത്തിന്റെ സ്വന്തം ആക്ഷന് കിംഗ് പവര് സ്റ്റാര് ബാബു ആന്റണി നായകനായി എത്തുന്ന പുതിയ ചിത്രം സാന്റാ മരിയയുടെ ഫസ്റ്റ് ലുക്ക് ടൈറ്റില് പോസ്റ്റര് ശ്രദ്ധേയമാവുന്നു. ഡോണ് ഗോഡ്ലി പ്രൊഡക്ഷന്സിന്റെ ബാനറില് ലീമോന് ചിറ്റിലപ്പിള്ളി നിര്മ്മിക്കുന്ന ഈ സിനിമ സംവിധാനം ചെയ്യുന്നത് നവാഗതനായ വിനു വിജയ് ആണ്. കഥ, തിരക്കഥ, സംഭാഷണം എന്നിവ കൈകാര്യം ചെയ്യുന്നത് സംവിധായകനും, തിരക്കഥാകൃത്തുമായ അമല് കെ. ജോബിയാണ്.മലയാള സിനിമയിലെ പ്രമുഖരായ നൂറോളം താരങ്ങള് ചേര്ന്നാണ്, ഒരേ സമയം സാന്റാ മരിയയുടെ ഫസ്റ്റ് ലുക്ക് പോസ്റ്റര് പുറത്തിറക്കിയത്. ഒരു കയ്യില് വീണയും, മറു കയ്യില് ചോര വാര്ന്ന ചുറ്റികയുമായി ഒരു സോഫയില് ഇരിക്കുന്ന സാന്റാ അപ്പൂപ്പനെയാണ് പോസ്റ്ററില് കാണുന്നത്. വ്യത്യസ്തമായ ഈ പോസ്റ്റര് സോഷ്യല് മീഡിയയില് ഇതിനോടകം തന്നെ തരംഗമായി മാറിയിരിക്കുന്നു.ഏറെ കാലത്തെ ഇടവേളക്ക് ശേഷമാണ് ആക്ഷന് കിംഗ് ബാബു ആന്റണി മലയാളത്തിലേക്ക് നായകനായി തിരിച്ച് എത്തുന്നത്. നേരത്തെ സംവിധായകന് ഒമര് ലുലുവിന്റെ പവര് സ്റ്റാര് എന്ന സിനിമയില് ബാബു ആന്റണി നായകനായി എത്തുന്നു എന്നതും സോഷ്യല് മീഡിയയില് ഏറെ ആഘോഷിക്കപ്പെട്ട വാര്ത്തയായിരുന്നു.ഒരു ക്രിസ്മസ് സീസണില്, കൊച്ചി നഗരത്തില് അപ്രതീക്ഷിതമായി സംഭവിക്കുന്ന ചില കൊലപാതകങ്ങളും, അതേ തുടര്ന്ന് പോലീസും, ജേര്ണലിസ്റ്റുകളുമൊക്കെ തമ്മില് പരസ്പരം ഉണ്ടാകുന്ന ശത്രുതയും, അതേത്തുടര്ന്ന് ഉടലെടുക്കുന്ന സംഭവവികാസങ്ങളുമാണ് സാന്റാ മരിയയുടെ ഇതിവൃത്തം. ചിത്രത്തില് ഒരു ജേര്ണലിസ്റ്റിന്റെ വേഷത്തിലാണ് ബാബു ആന്റണി എത്തുക എന്നാണ് അണിയറയില് നിന്നും ലഭിച്ച റിപ്പോര്ട്ടുകള്.ബാബു ആന്റണിയെ കൂടാതെ ഇര്ഷാദ്, അലന്സിയര്, റോണി ഡേവിഡ് രാജ്, വിജയ് നെല്ലിസ്, മഞ്ജു പിള്ള, അമേയ മാത്യു, ശാലിന് സോയ, ഇടവേള ബാബു, ശ്രീജയ നായര്, സിനില് സൈനുദ്ധീന് എന്നിവര് ഉള്പ്പെടെ ഒട്ടേറെ താരങ്ങള് അണിനിരക്കുന്ന ചിത്രത്തില് മലയാളത്തിലെ ഒരു സൂപ്പര് താരവും അതിഥി വേഷത്തിലെത്തുമെന്നാണ് റിപ്പോര്ട്ടുകള് സൂചിപ്പിക്കുന്നത്.നവംബറില് ചിത്രീകരണം ആരംഭിക്കുന്ന ഈ സിനിമയുടെ ഛായാഗ്രഹകന് ഷിജു എം. ഭാസ്കറാണ്. സംഗീത സംവിധാനം കേദാര് . നടി മഞ്ജു പിള്ളയുടെ സഹോദരനായ വിവേക് പിള്ള കോഡയറക്ടര് ആയി പ്രവര്ത്തിക്കുന്ന ഈ ചിത്രത്തിന്റെ എഡിറ്റര് ജോസ് അറുകാലില് ആണ്.വസ്ത്രാലങ്കാരം സപ്ന ഫാത്തിമ, ചീഫ് അസ്സോസിയേറ്റ് കുടമാളൂര് രാജാജി , അസോസിയേറ്റ് ഡയറക്ടര് അമല്ദേവ് കെ. ആര്. , ക്രിയേറ്റീവ് കോട്രിബൂഷന് അജ്മല് ഷാഹുല്, പ്രോജക്റ്റ് ഡിസൈനര് കിഷോര് ബാലു, പ്രൊഡക്ഷന് കണ്ട്രോളര് വര്ഗീസ് പി.സി. , പ്രൊഡക്ഷന് എക്സിക്യൂട്ടീവ് അഫ്സല് സലീം, പ്രോജക്ട് കോ ഓര്ഡിനേറ്റര് മെപ്പു. അസിസ്റ്റന്റ് ഡയറക്ടര്മാര് ബിമല് രാജ്, അജോസ് മരിയന് പോള്, ദയ തരകന്, അശ്വിന് മധു, അഖില് നാഥ്.കൊച്ചിയിലും പരിസരപ്രദേശങ്ങളിലുമായി നവംബറില് ചിത്രീകരണം ആരംഭിക്കുമെന്നാണ് റിപ്പോര്ട്ടുകള് സൂചിപ്പിക്കുന്നത്. Published by:user_57 First published: September 14, 2021, 14:43 IST babu antony Santa Maria സാന്റാ മരിയ News18 Malayalam Last Updated : September 14, 2021, 14:43 IST Share this: